CELEX: 62019TN0126
Language: sk
Date: 2019-02-21 00:00:00
Title: Vec T-126/19: Žaloba podaná 21. februára 2019 — Krajowa Izba Gospodarcza Chłodnictwa i Klimatyzacji/Komisia

29.4.2019   
            
            
               SK
            
            
               Úradný vestník Európskej únie
            
            
               C 148/54
            
         
      Žaloba podaná 21. februára 2019 — Krajowa Izba Gospodarcza Chłodnictwa i Klimatyzacji/Komisia
      (Vec T-126/19)
      (2019/C 148/53)
      Jazyk konania: poľština
      
         Účastníci konania
      
      
         Žalobkyňa: Krajowa Izba Gospodarcza Chłodnictwa i Klimatyzacji (Varšava, Poľsko) (v zastúpení: A. Galos, radca prawny)
      
         Žalovaná: Európska Komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil článok 16 nariadenia Európskeho nariadenia a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorý je základom napadnutého rozhodnutia, a v dôsledku toho určil, že napadnuté rozhodnutie je v danom rozsahu chybné,
               
            
                  —
               
               
                  zaviazal Komisiu na náhradu trov konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva žalobné dôvody.
      
                  1.
               
               
                  Prvý žalobný dôvod: na základe článku 277 ZFEÚ žalobkyňa namieta neplatnosť článku 16 nariadenia Európskeho nariadenia a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorým sa zrušuje nariadenie (ES) č. 842/2006, tvoriaceho právny základ napadnutého rozhodnutia v rozsahu, v akom sa týka založenia systému prideľovania kvót na referenčných hodnotách vyplývajúcich z údajov o f-plynoch deklarovaných v minulosti, ktoré boli uvedené na trh v období 2009 až 2012, pretože ide o diskriminačné a svojvoľné rozdeľovanie hospodárskych subjektov v závislosti od ich činnosti na trhu s plynmi v minulosti a v dôsledku toho požaduje vyhlásenie napadnutého rozhodnutia za neplatné.
               
            
                  2.
               
               
                  Druhý žalobný dôvod: žalobkyňa namieta porušenie podstatných procesných požiadaviek, ako aj porušenie Zmluvy formou nedostatočného odôvodnenia zavedenia mechanizmu rozdelenia hospodárskych subjektov aktívnych na trhu s f-plynmi podľa referenčných hodnôt f-plynov uvedených na trh v období 2009 až 2012 na základe článku 16 ods. 1 nariadenia (EÚ) č. 517/2014.